钦定古今图书集成/明伦汇编/氏族典/第406卷 > 吕沆
## 钦定古今图书集成/明伦汇编/氏族典/第406卷 > 吕沆

按《宋史吕午传》：“午子沆，字叔朝，以恩补将仕郎。端平
三年，铨试第一，授黄岩县主簿，改知於潜县，差充提
领两浙转运盐事使司主管文字。贾似道议行公田，
沆请罢还民。及理宗崩，似道矫诏废十七界会子，行
关子，沆力言非便。似道大怒，调将作监簿，急令言者
论寝。久之，与云台观。德祐元年，三学伏阙上书讼沆”
屈，召赴行在，沆不复出，卒。